Աշրաֆ Հաքիմի

**Աշրաֆ Հաքիմի**  (, ), մարոկկացի պրոֆեսիոնալ ֆուտբոլիստ։ Ներկայումս  հանդես է գալիս   ՊՍԺ-ի և Մարոկկոյի ազգային հավաքականի կազմում։ Խաղում է աջ պաշտպանի դիրքում։

## Ակումբային կարիերա
### Ռեալ Մադրիդ
Աշրաֆը Ռեալ Մադրիդի ակադեմիայի սան է։ 2016 թվականից նա սկսեց հանդես գալ Ռեալ Մադրիդ Կաստիլիայի կազմում՝ նույն տարում հայտավորվելով Ռեալ Մադրիդի հիմնական կազմ՝ ԱՄՆ-ում մինչմրցաշրջանային ընկերական խաղերի համար։ Առաջին հանդիպումը Ռեալ Մադրիդի առաջին թիմի կազմում անցկացրեց հուլիսի 27-ին՝ Չեմպիոնների միջազգային գավաթի Պարի Սեն-Ժերմենի դեմ խաղում։ Դրանից հետո նա վերադարձավ Կաստիլիա, որի կազմում իր դեբյուտը նշեց 2016 թվականի օգոստոսի 20-ին՝ Սեգունդա Դիվիզիոն B-ի Ռեալ Սոսիեդադ B-ի դեմ խաղում։ 2016-17 մրցաշրջանում Աշրաֆը Ռեալի հետ հաղթեց Իսպանիայի երիտասարդական գավաթը։

2017 թվականի օգոստոսի 19-ին Աշրաֆը հայտավորվեց Ռեալ Մադրիդի հիմնական կազմ՝ դառնալով Դանի Կարվախալի փոխարինողը և ստանալով 19 համարի մարզաշապիկը։ Իր դեբյուտը Լա Լիգայում նշեց հոկտեմբերի 1-ին՝ թիմի մեկնարկային կազմում խաղադաշտ դուրս գալով Էսպանյոլի դեմ խաղում։ Առաջին հանդիպումը եվրոպական առաջնություններում անցկացրեց հոկտեմբերի 17-ին՝ Չեմպիոնների Լիգայի խմբային փուլի Տոտենհեմի դեմ խաղում։ Իր առաջին գոլը պրոֆեսիոնալ կարիերայում Աշրաֆը խփեց դեկտեմբերի 9-ին՝ Սևիլյայի դեմ խաղում։ 2018 թվականի մայիսի 12-ին նա գոլի հեղինակ դարձավ Սելտա Վիգոյի դեմ խաղում։ Մայիսի 26-ին Ռեալ Մադրիդը հաղթեց Չեմպիոնների Լիգան, և թեև Աշրաֆը խաղադաշտ դուրս չեկավ մրցաշարի եզրափակչում՝ նա ճանաչվեց առաջին մարոկկացի ֆուտբոլիստը, ով հաղթել է Չեմպիոնների Լիգան։ Իր առաջին մրցաշրջանում Աշրաֆը անցկացրեց 17 հանդիպում՝ դառնալով 2 գոլի և 1 գոլային փոխանցման հեղինակ։
[ձախից|մինի|Աշրաֆը [Ռեալ Մադրիդի հետ Չեմպիոնների Լիգան հաղթելուց հետո]]
2018 թվականի հուլիսի 11-ին Աշրաֆը 2 տարվա վարձավճարով միացավ Բորուսիա Դորտմունդին։ Իր դեբյուտը Բունդեսլիգայում նշեց սեպտեմբերի 26-ին՝ թիմի մեկնարկային կազմում խաղադաշտ դուրս գալով Նյուրնբերգի դեմ խաղում և այս խաղում դառնալով գոլի հեղինակ։ Հոկտեմբերի 24-ին Աշրաֆը 3 գոլային փոխանցում տվեց Չեմպիոնների Լիգայի խմբային փուլի Ատլետիկո Մադրիդի դեմ խաղում՝ օգնելով իր թիմին հաղթել 4-0 հաշվով։ 2019 թվականի հունվարի 26-ին նա գոլի և գոլային փոխանցման հեղինակ դարձավ Հանովերի դեմ խաղում։ 2018-19 մրցաշրջանում Աշրաֆը անցկացրեց 28 հանդիպում՝ դառնալով 3 գոլի և 7 գոլային փոխանցման հեղինակ։

2019 թվականի օգոստոսի 3-ին Աշրաֆը փոխարինեց Ռաֆայել Գերեյրուին Գերմանիայի սուպերգավաթի Բավարիա Մյունխենի դեմ խաղում և օգնելով իր թիմին նվաճել գավաթը։

## Միջազգային կարիերա
Աշրաֆը ներկայացրել է Մարոկկոն տարբեր տարիքային երիտասարդական հավաքականներում։ Մարոկկոյի ազգային հավաքական նա առաջին անգամ հրավիրվեց 2016 թվականի օգոստոսի 22-ին՝ Ալբանիայի ու Սան Տոմե և Պրինսիպիի դեմ խաղերի համար, սակայն այս հանդիպումներում խաղադաշտ դուրս չեկավ։ Իր դեբյուտը ազգային հավաքականում նշեց հոկտեմբերի 11-ին՝ փոխարինման մտնելով Կանադայի դեմ ընկերական խաղում։ Իր առաջին գոլը Մարոկկոյի կազմում խփեց 2017 թվականի սեպտեմբերի 1-ին՝ Մալիի դեմ խաղում։

2018 թվականի մայիսին Աշրաֆը ընդգրկվեց Մարոկկոյի՝ աշխարհի առաջնության համար վերջնական կազմում։ Առաջնությունում նա անցկացրեց 3 հանդիպում, իսկ Մարոկկոն դուրս մնաց խմբային փուլից։ 2019 թվականին Աշրաֆը մասնակցեց Աֆրիկայի ազգերի գավաթին՝ թիմի մեկնարկային կազմում խաղադաշտ դուրս գալով թիմի բոլոր խաղերում, սակայն Մարոկկոն դուրս մնաց 1/8 եզրափակչից՝ հետխաղյա 11-մետրանոցների հարվածաշարում պարտվելով Բենինին։

## Կարիերայի վիճակագրություն
### Ակումբային վիճակագրություն
*2019 թվականի օգոստոսի 23-ի դրությամբ*

### Միջազգային վիճակագրություն
*2019 թվականի օգոստոսի 23-ի դրությամբ*

### Միջազգային գոլեր

## Նվաճումներ
### Ակումբային
**Ռեալ Մադրիդ**

* ՈՒԵՖԱ Չեմպիոնների Լիգա. 2017–18
* ՖԻՖԱ աշխարհի ակումբային առաջնություն. 2017

**Բորուսիա Դորտմունդ**

* Գերմանիայի սուպերգավաթ. 2019

### Անհատական
* Աֆրիկայի լավագույն երիտասարդ ֆուտբոլիստ. 2018

## Ծանոթագրություններ

## Արտաքին հղումներ
* Աշրաֆի պաշտոնական Ֆեյսբուքի էջը
* Աշրաֆի պաշտոնական Տվիտերի էջը
* Աշրաֆի պաշտոնական Ինստագրամի էջը
* Աշրաֆը transfermarkt-ում
* Աշրաֆը soccerbase.com-ում
* Աշրաֆը WhoScored.com կայքում
* Աշրաֆը Ռեալ Մադրիդի պաշտոնական կայքում
* Աշրաֆը Բորուսիա Դորտմունդի պաշտոնական կայքում
* Աշրաֆը ՈՒԵՖԱ-ի պաշտոնական կայքում
* Աշրաֆը ՖԻՖԱ-ի պաշտոնական կայքում 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Բորուսիա Դորտմունդի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Մարոկկացի ֆուտբոլիստներ
Կատեգորիա:Մարոկկոյի հավաքականի ֆուտբոլիստներ
Կատեգորիա:Ռեալ Մադրիդ Կաստիլիայի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Ինտեր Միլանի ֆուտբոլիստներ
Կատեգորիա:2024 թվականի Ամառային օլիմպիական խաղերի բրոնզե մեդալակիրներ